Afrikaans.com het my gevra om vir hulle 'n artikel te skryf oor Afrikaans Eerste Addisionele Taal. Ek deel graag die artikel in 'n aflaaibare formaat. Julle kan die artikel ook op Afrikaans.com se webwerf gaan lees: http://afrikaans.com/leerhulp/afrikaans-eerste-addisionele-taal-hoe-eet-jy-die-afrikaanse-olifant/.
Graag wil ek dankie sê vir elkeen se ondersteuning hierdie jaar. Julle sal nie glo hoe lekker dit vir my is om te weet en te hoor hoe baie hierdie webwerf julle help nie. Daar is ondersteuners se ver as Namibië. Dit was 'n groot verrassing toe Ria Olivier, van die Afrikaanse Taalraad, my verlede week gekontak het met goeie nuus. Ek het 'n nominasie ontvang om 'n erepenning (Kokertoekenning) by die Afrikaanse Taalraad te ontvang vir die werk wat ek in en vir Afrikaans doen. Ek het 17 November 2017 die voorreg om na Kuilsrivier te vlieg om die Afrikaanse Taalraad Kokerfunksie by te woon. Ek kan nie wag om soveel moontlik foto's te neem en dit met julle te deel nie. Dit maak nie saak wie my nomineer het nie, uit die diepte van my hart - Baie dankie!
Die Desembervakansie gaan 'n besige tyd wees vir my webwerf en julle kan 'n paar nuwe hulpbronne verwag.
Soos belowe is daar nou 'n prezi-skakel waar die aanlynweergawes gedownload kan word. Hierdie prezi's kan met die grootste liefde in die klaskamer aangewend
Ek hoop regtig dat julle hierdie prezi sal kan aftrek van my webwerf af. Indien wel, sal my ander prezi's ook beskikbaar wees.
Ek het in 2005 vir die eerste keer Beryl Lutrin se STOMPI ontdek. Dit was asof 'n nuwe wêreld vir my oopgegaan het. Weet julle dat STOMPI my gehelp het om universiteit-sintaksis beter te verstaan? Hierdie Engelse kortpad vir Afrikaanse sintaksis het my 'n beter EAT-onderwyser gemaak. Oor die jare het ek so rondgespeel met STOMPI dat hierdie kortpad se toepassing al hoe meer uitgebrei het.
Die Infinitief werk soos 'n voegwoord; daarom het die infinitief sy eie werkwoord. Binne die opset van 'n sin, verskaf die infinitief addisionele inligting. Hierdie addisionele inligting kom in die vorm van 'n rede: "Hoekom het die meisie haar skoolklere opgehang?" = om haar ma se reëls te volg. Op skoolvlak is daar slegs drie bywoorde: tyd, wyse en plek. Die infinitief is nie opgemaak uit 'n bywoord nie. Die infinitiefsin kan 'n selfstandige naamwoord, byvoeglike naamwoord, werkwoord, ens. bevat.
Dit is om die rede waarom STOMP eerder as STOMPI sin maak. Wanneer die infinitief op skool getoets word, word dit slegs gebruik om te toets of leerders weet dat die "nie" tydens 'n ontkennende sin NA die infinitief geplaas moet word. Dit is 'n onnodige komplikasie wat gebruik word om leerders te probeer uitvang.
STOMPI moet vervang word met STOMP sodat die infinitief op sy eie met leerders behandel kan word. Die infinitief, op sy eie, is 'n baie fassinerende gedeelte van sintaksis om te leer ken.
Hierdie webblad is vir Afrikaanse onnies wat gratis hulp nodig het. Elke dokument wat jy hier aflaai sal jou nie 'n sent kos nie. Varsity studente wat tutor sal die webblad ook baie nuttig vind.
Enige EAT-onderwyser ken hierdie gevoel. Artikel wat ek geskryf het wat in die Klasgids vir Afrikaansonderwysers gepubliseer is.
Ek deel graag die goeie nuus dat ek deur Afrikaans.com aangewys is as 'n Ambassadeur vir Afrikaans. Ek is vreeslik trots op hierdie benoeming en bly dat hierdie platform my instaat stel om meer onderwysers, kinders en ouers te bereik.